હું તો આજકાલ જલ્સા કરું છું. હું વોડાફોનનો કસ્ટમર છું. દર મહિને ૧૬ ય્મ્નો પ્લાન છે. પણ એ જિયોના પ્રતાપે છે અને મને ખ્યાલ છે.ઘરમાં જિયોનું કાર્ડ પણ છે અને એક રાઉટર પણ રાખ્યું છે. મન ભરીને માણું છું. જિયો ન હોત તો ચોર મંડળી કાર્ટેલ રચીને અગાઉ કરતાં પણ વધુ ડેટા ચાર્જ પડાવતી હોત. આજે જિયોને લીધે જલ્સા છે. રાત્રે ઘેર જઈ હું શફક્ત અમાનત અલી, જાવેદ અલી, વડાલી બ્રધર્સ અને શુજાત ખાન પણ સાંભળું છું.અરિજીત, પપોન અને પુરુષોત્તમ ઉપાધ્યાયને પણ માણું છું. રોજ સ્ટ્રીટ ફૂડની અનેક રેસિપી યૂ-ટયૂબમાં જોઈ નાંખું છું. ફેસબૂક પર દુનિયાભરના વીડિયો નિહાળું છું. દરરોજ મારી છ વર્ષની દીકરીને જાતે વાર્તાઓ કહેતો. હવે તેને બાળવાર્તાઓ, હિતોપદેષ, પંચતંત્રની વાર્તાઓ, અરેબિયન નાઈટ્સની કથાઓ, કૃષ્ણલીલાની વાર્તાઓ, પરીકથાઓ અને રામાયણ… બધું જ મોબાઈલ પર પણ દેખાડું છું. મારે રજા હોય ત્યારે રાત્રીનો આ કાર્યક્રમ.રૃટિનમાં બપોરે પણ અમે વાર્તાઓ નિહાળીએ.એને તો મજા આવેજ છે, મને પણ મજો-મજો થઈ જાય છે. આજ સુધી સેલ્યુલર ઓપરેટર્સને અમારો ભરપૂર ગેરલાભ લીધો,તમે ગ્રાહકોને લાભ આપ્યો. જાણું છું કે,ઘણાંની આંખોમાં તમે કણાની જેમ ખૂંચતા હશો. હરિફોને મૂળસોતાં ઉખેડી નાખવાની તમારી પોલિસી અને આક્રમક અભિગમને કારણે અમારાં જેવા સામાન્ય ગ્રાહકને લાભ જ થયો છે. ગઈકાલ સુધી ડેટા બાબતે જે કંપનીઓ મોનોપોલી અને કાર્ટેલને કારણે ગ્રાહકોને જવાબ પણ આપતી ન હતી એ આજે ગ્રાહકની આગળ-પાછળ ફરે છે. આજે મોબાઈલ ડેટા અને ઈન્ટરનેટ બાબતે કંપનીઓ નહીં પણ ગ્રાહક સર્વોપરી છે. આટલું અધુરું હોય તેથી તમે ૧૫૦૦ રૃપિયાની ડિપોઝિટ સામે હેન્ડસેટ ફ્રી આપવાની જાહેરાત કરી છે.આવનારો યુગ તમને ડિજિટલ ક્રાંતિના મશાલચી તરીકે હંમેશા યાદ કરશે. કારણ કે,તમે ભારતીય સેલફોનધારકોને લૂંટારું કંપનીઓની ચૂંગાલથી મુક્ત કરાવ્યો છે.